Setiausaha Pertahanan Amerika Syarikat

Setiausaha Pertahanan ( Bahasa Inggeris : Secretary Of Defense ; singkatan : SecDef ) merupakan ketua Jabatan Pertahanan Amerika Syarikat, berhubung dengan khidmat ketenteraan dan dan hal-ehwal ketenteraan termasuk Angkatan Tentera Amerika Syarikat bersamaan dengan Menteri Pertahanan di negara lain. Setiausaha dilantik oleh Presiden Amerika Syarikat dengan persetujuan Senat Amerika Syarikat, dan juga merupakan ahli kepada  Kabinet Ameika Syarikat.

Menurut statut, setiausaha itu harus merupakan orang awam yang tidak pernah berkhidmat dalam komponen aktif Angkatan Tentera Amerika Syarikat sejak sekurang-kurangnya sepuluh tahun (Kanun Amerika Syarikat 10, Seksyen 113 - Perhatikan bahawa Kongres telah meluluskan sebuah undang-undang yang membenarkan George  Marshall dilantik pada tahun 1950, walaupun beliau hanya menjadi orang awam sejak tahun 1945).

Setiausaha Pertahanan berkedudukan tempat keenam dalam susunan penggantian Presiden Amerika Syarikat

Penyusunan dan peranan
Jawatan Setiausaha Amerika Syarikat dicipta pada tahun 1947 ketika Angkatan Tentera Laut, Angkatan Tentera Darat, dan Angkatan Tentera Udara yang baru dicipta digabungkan menjadi Badan Tentera Negara yang baru.

Dalam penyusunan semula besar-besaran itu, Setiausaha Perang digantikan oleh Setiausaha Tentera Darat Amerika Syarikat, dan bersama-sama Setiausaha Tentera Laut Amerika Syarikat dan Setiausaha Tentera Udara Amerika Syarikat yang baru, masing-masing merupakan jawatan bukan Kabinet di bawah Setiausaha Pertahanan.

Pada tahun 1949, Badan Tentera Negara dinamai semula sebagai Jabatan Pertahanan, suatu nama yang masih digunakan pada hari ini. Di dalam Angkatan Tentera Amerika Syarikat, Setiausaha Pertahanan sering dirujuk dengan mudah sebagai "SecDef".

Setiausaha Pertahanan dan Presiden Amerika Syarikat bersama-sama merupakan Pihak Berkuasa Pemerintahan (NCA) yang mempunyai kuasa tunggal untuk melancarkan senjata-senjata nuklear yang strategik.

Semua senjata nuklear dikawal oleh pemerintahan dua orang ini, termasuk juga pada peringkat-peringkat kerajaan yang tertinggi. Kedua-dua orang itu harus bersetuju sebelum sebarang serangan nuklear boleh diarahkan. 

Setiausaha Pertahanan, sebagai ketua Pejabat Setiausaha Pertahanan Amerika Syarikat, dibantu oleh seorang Timbalan Setiausaha serta lima orang Setiausaha Rendah dalam bidang-bidang seperti yang berikut:
 Dasar (yang paling mustahak);
 Pemerolehan, Teknologi & Logistik; 
 Pengawal/Ketua Pegawai Kewangan; 
 Perisikan; dan 
 Personel & Kesediaan. 
Kesemua jawatan tersebut memerlukan pengesahan Senat. Setiausaha Pertahanan juga mengawasi enam orang Ketua Turus Bersama serta panglima-panglima  untuk sembilan Markas Medan Bersepadu. Sila lihat rencana ini untuk maklumat lanjut mengenai setiap jawatan dan biografi Timbalan Setiausaha (DepSecDef) serta Setiausaha-setiausaha Rendah (USD).

Senarai Setiausaha Pertahanan

Susunan penggantian
Dalam sebuah Perintah Presiden pada 22 Disember 2005, Presiden George W. Bush mengubah suai susunan penggantian tentang siapa yang akan bertindak sebagai Setiausaha Pertahanan jika terdapat kekosongan jawatan atau ketakupayaan. Susunannya adalah seperti yang berikut:

Naib Setiausaha Pertahanan
Setiausaha Tentera Darat Amerika Syarikat
Setiausaha Tentera Laut Amerika Syarikat
Setiausaha Tentera Udara Amerika Syarikat
Setiausaha Rendah Pertahanan untuk Perisikan
Setiausaha Rendah Pertahanan untuk Dasar
Setiausaha Rendah Pertahanan untuk Pemerolehan, Teknologi, dan Logistik
Setiausaha Rendah Pertahanan untuk Kakitangan dan Kesediaan serta Setiausaha Rendah Pertahanan (Pengawal)
Timbalan Setiausaha Rendah Pertahanan untuk Pemerolehan, Teknologi, dan Logistik, Timbalan Setiausaha Rendah Pertahanan untuk Dasar, dan Timbalan Setiausaha Rendah Pertahanan untuk Kakitangan dan Kesediaan
Peguam Agung untuk Jabatan Pertahanan, Penolong Setiausaha Pertahanan, serta Pengarah Ujian dan Penilaian Operasi
Timbalan Setiausaha Rendah Pertahanan untuk Logistik dan Kesediaan Bahan, serta Pengarah Penyelidikan dan Kejuruteraan Pertahanan
Para Setiausaha Rendah Angkatan Tentera Darat, Laut, dan Udara
Para Penolong Setiausaha Angkatan Tentera Darat, Laut, dan Udara, serta para Peguam Agung Angkatan Tentera Darat, Laut, dan Udara.

Lihat juga
The Pentagon
Angkatan Tentera Amerika Syarikat
Tentera Angkasa Amerika Syarikat
Tentera Darat Amerika Syarikat
Tentera Udara Amerika Syarikat
Tentera Laut Amerika Syarikat
Kor Marin Amerika Syarikat
Biro Pengawal Kebangsaan
Pengawal Pantai Amerika Syarikat
Markas Medan Bersepadu

Rujukan

Pautan luar

Laman web rasmi Jabatan Pertahanan Amerika Syarikat
 

Jabatan Pertahanan Amerika Syarikat
Ketenteraan
Tentera Amerika Syarikat
Kementerian pertahanan
Kerajaan Amerika Syarikat